EkBass/fiwiki-20250220-pages-articles huggingface dataset:
Valeri Pustovoitenko

Valeri Pavlovytš Pustovoitenko (; s. 23. helmikuuta 1947) on ukrainalainen poliitikko, joka toimi maansa pääministerinä 1997–1999. Hän opiskeli tekniikkaa ja toimi nuorena kunnallis- ja aluepolitiikassa. Pääministerikauden jälkeen hänellä oli tehtäviä puolueen organisaatiossa.. Pustovoitenkoa on kuvailtu harmaaksi byrokraatiksi, joka oli uskollinen presidentti Leonid Kutšmalle. ==Lähteet== Luokka:Ukrainan pääministerit Luokka:Vuonna 1947 syntyneet Luokka:Elävät henkilöt
Alim Gadanov

Alim Šalauatovitš Gadanov (; s. 20. lokakuuta 1983 Naltšik) on venäläinen judoka. Gadanov osallistui Pekingin olympialaisiin 2008, joissa hän oli 66 kg:n sarjassa viides. Euroopan-mestaruuskilpailuissa 66 kg:n sarjassa Gadanov voitti Tšeljabinskissa 2012 ja oli pronssilla Lissabonissa 2008, Tbilisissa 2009 ja Istanbulissa 2011. Venäjän mestari 66 kg:n sarjassa Gadanov oli vuonna 2006. == Lähteet == Luokka:Venäläiset judokat Luokka:Vuonna 1983 syntyneet Luokka:Elävät henkilöt
John Russell Darbyshire

John Russell Darbyshire (1. lokakuuta 1880, Birkenhead, Cheshire, Englanti – 30. kesäkuuta 1948, Lontoo, Englanti) oli englantilainen, anglikaaninen piispa. Darbyshire opiskeli Dulwich Collegessa ja Cambridgen yliopiston Emmanuel Collegessa. Hänet vihittiin diakoniksi vuonna 1904 ja papiksi vuonna 1905. Hän toimi pappina muun muassa Cambridgessa ja Liverpoolissa sekä Manchesterin katedraalissa. Vuosina 1922–1931 hän toimi Sheffieldissä arkkidiakonina kunnes hänet vihittiin Glasgow’n ja Gallowayn piispaksi. Vuonna 1939 hänet nimitettiin Kapkaupungin arkkipiispaksi Etelä-Afrikkaan. Hän osallistui vuonna 1948 anglikaanisen kirkon Lambeth-konferenssiin ja kuoli sillä matkalla. Hänen julkaisemiaan kirjoja ovat muiden muassa The Christian Faith and some Alternatives (1921), Our Treasury of Prayer and Praise (1926) ja Jesus, the Messiah in the Gospels (1933). Yksi hänen kirjoittamansa virsi on Ruotsin kirkon vuoden 1986 virsikirjassa, pitkänperjantain illan virsi At eve, when now he breathed no more, joka on ilmestynyt kirjassa Songs of Praise, Enlarged Edition (193)1. Virren on kääntänyt ruotsiksi Anna Greta Wide. Virsi on Ruotsin kirkon suomenkielisessä virsikirjassa Pekka Kivekkään vuonna 1997 suomentamana Yön selkään tuskan taakkaa kantaen. == Lähteet == Luokka: Englantilaiset virsirunoilijat Luokka: Vuonna 1880 syntyneet Luokka: Vuonna 1948 kuolleet Luokka:Anglikaaniset arkkipiispat Luokka:Brittiläiset piispat Luokka:Etelä-Afrikan anglikaaninen kirkko
Kiinalainen puutarha

Kiinalainen puutarha on maisemapuutarhatyyli, joka on kehittynyt 3000 vuoden aikana. Kiinalainen puutarha pyrkii luomaan idealisoidun pienoismaiseman, jonka tarkoituksena on ilmaista harmoniaa, jollainen ihmisen ja luonnon välillä pitäisi olla. Tyypillinen kiinalainen puutarha on muurien ympäröimä ja sisältää yhden tai useamman lammen, kallioita, puita ja kukkia sekä paviljonkeja. ==Kuvagalleria puutarhoista ympäri Kiinan== Tiedosto:20090510 Shanghai Yuyan 6689.jpg Tiedosto:Master of the Nets Garden 2011-10-04a.jpg Tiedosto:Jichang Yuan.jpg Tiedosto:Garden of cultivation for unesco.jpg Tiedosto:Xiangzhou of Zhuozhengyuan Suzhou 4th Aug 2006.jpg Tiedosto:Lingering Garden 2.jpg Tiedosto:20090510 Shanghai Yuyan 6573.jpg Tiedosto:Marbleboot.jpg Tiedosto:Yuanmingyuan wanfang.jpg Tiedosto:Stone Arch Bridge in Yuanmingyuan.jpg Tiedosto:Yi He Yuan - A. Holdrinet.jpg Tiedosto:Summer Palace at Beijing 21.jpg Tiedosto:Chengde Mountain Resort 1.jpg Tiedosto:Couples garden moveable pavilion.jpg Tiedosto:Keyuan6.jpg Tiedosto:He Garden.jpg Tiedosto:Retreat garden soft rain coolness.jpg Tiedosto:Covered bridge in Humble Administrator's Garden.JPG Tiedosto:Retreat garden thatched hall.jpg Tiedosto:Pavilions in Humble Administrator's Garden.JPG Tiedosto:Ky2.jpg Tiedosto:Gongwangfu3.jpg Tiedosto:PrinceGongM3.jpg Tiedosto:Lingering please.jpg Tiedosto:Mountain garden main grotto.jpg Tiedosto:Lion garden 9 lion peak.jpg Tiedosto:Bridge reflecting in lake inside Dunedin Chinese Garden.jpg Tiedosto:Humble Administrator's Garden1.jpg Tiedosto:Gongwangfu8.jpg Tiedosto:Lingering Garden 1.jpg Tiedosto:Liyuan Gardens.jpg Tiedosto:Yuyuan Garden.jpg Tiedosto:Pavilions in Humble Administrator's Garden.JPG Tiedosto:Gongwangfu1.jpg Tiedosto:Liuyuan.jpg Tiedosto:Bridge in Humble Administrator's Garden.JPG Luokka:Kiinalainen kulttuuri Luokka:Puutarhasuunnittelu
Petterin parempi elämä

Petterin parempi elämä on vuonna 1991 YLE TV2:lla esitetty Anssi Mänttärin ohjaama suomalainen televisiosarja. Sarjassa 10-vuotias Petteri kokee juppimaisten vanhempiensa jatkuvan riitelyn sietämättömäksi ja kehittää ongelmaan ratkaisun. == Näyttelijät == == Lähteet == Luokka:1990-luvun suomalaiset draamasarjat Luokka:Yle TV2:n televisio-ohjelmat
Maryna Tkatšenko

Maryna Ivanivna Tkatšenko (, s. 29. elokuuta 1965 Mukatševe, Ukrainan SNT, Neuvostoliitto) on ukrainalainen kilpauransa päättänyt koripalloilija, olympiavoittaja ja Europan mestari. Ennen maansa itsenäistymistä Tkatšenko voitti Neuvostoliiton naisten maajoukkueessa Euroopan mestaruuden Israelissa 1991 ja osallistui vuoden 1990 MM-kilpailuihin. Neuvostoliiton hajottua hän voitti Yhdistyneen joukkueen edustajana olympiakultaa Barcelonassa 1992. Ukrainan naisten maajoukkueessa Tkatšenko voitti Euroopan mestaruuden Tšekissä 1995 ja sijoittui neljänneksi Atlantan kesäolympialaisissa 1996. Hän kuului Ukrainan kokoonpanoon myös vuosien 1997 ja 2001 EM-kilpailuissa.Olympedia == Lähteet == * === Viitteet === == Aiheesta muualla == * Luokka:Neuvostoliittolaiset koripalloilijat Luokka:Neuvostoliittolaiset olympiavoittajat Luokka:Ukrainalaiset koripalloilijat Luokka:Vuonna 1965 syntyneet Luokka:Elävät henkilöt
Olena Žyrko

Olena Mykolajivna Žyrko (myöh. Marentšikova, , s. 16. helmikuuta 1968 Dnipropetrovsk, Ukrainan SNT, Neuvostoliitto) on ukrainalainen kilpauransa päättänyt koripalloilija, olympiavoittaja ja Europan mestari. Ennen maansa itsenäistymistä Žyrko voitti Neuvostoliiton naisten maajoukkueessa Euroopan mestaruuden Israelissa 1991, ja Neuvostoliiton hajottua hän voitti Yhdistyneen joukkueen edustajana olympiakultaa Barcelonassa 1992. Ukrainan naisten maajoukkueessa Žyrko voitti Euroopan mestaruuden Tšekissä 1995 ja sijoittui neljänneksi Atlantan kesäolympialaisissa 1996.Olympedia == Lähteet == * === Viitteet === == Aiheesta muualla == * * Toinen profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset olympiavoittajat Luokka:Ukrainalaiset koripalloilijat Luokka:Vuonna 1968 syntyneet Luokka:Elävät henkilöt
Greig Fraser

Greig Fraser (s. 3. lokakuuta 1975 Melbourne, Victoria) on australialainen elokuvaaja, joka opiskeli RMIT-yliopistossa. Hänet tunnetaan muun muassa työstään elokuvissa Zero Dark Thirty (2012), Lion (2016), Rogue One: A Star Wars Story (2016), Vice – vallan oikeat kasvot (2018), Dyyni (2021) ja The Batman (2022). Lionista Fraser sai parhaan kuvauksen Oscar-ehdokkuuden. Vuonna 2020 hänet palkittiin Primetime Emmy -palkinnolla työstään televisiosarjassa The Mandalorian (2019). Vuonna 2022 hänet palkittiin Oscarilla Dyyni-elokuvan kuvauksesta. Fraser on naimisissa pukusuunnittelija Jodie Friedin kanssa. Heillä on kolme yhteistä lasta. == Filmografia kuvaajana == * Jewboy (2005) * Out of the Blue (2006) * Yön kirkas tähti (Bright Star, 2009) * Last Ride (2009) * The Boys Are Back (2009) * Ystävät hämärän jälkeen (Let Me In, 2010) * Killing Them Softly (2012) * Lumikki ja metsästäjä (Snow White and the Huntsman, 2012) * Zero Dark Thirty (2012) * Foxcatcher (2014) * The Gambler (2014) * Lion (2016) * Rogue One: A Star Wars Story (2016) * Maria Magdaleena (Mary Magdalene, 2018) * Vice – vallan oikeat kasvot (Vice, 2018) * The Mandalorian (2019) * Dyyni (Dune, 2021) * The Batman (2022) * Dyyni: Osa kaksi (Dune: Part Two, 2024) == Lähteet == == Aiheesta muualla == * Luokka:Australialaiset elokuvaajat Luokka:Vuonna 1975 syntyneet Luokka:BAFTA- palkinnon saajat Luokka:Primetime Emmy -palkinnon saajat Luokka:Elävät henkilöt
Vitali Potapenko

Vitali Mykolajovytš Potapenko (, s. 21. maaliskuuta 1975 Kiova, Ukrainan SNT, Neuvostoliitto) on ukrainalainen koripallovalmentaja ja kilpauransa päättänyt koripalloilija. == Elämä ja urheilu-ura == Potapenko aloitti uransa kotimaassaan ja pelasi Budiveljnykissä vuosina 1991–1994 voittaen Ukrainan mestaruuden vuosina 1992 ja 1993. Vuosina 1994–1996 hän pelasi yhdysvaltalaisessa Wrightin osavaltionyliopistossa, ja Cleveland Cavaliers varasi hänet NBA:han kesän 1996 varaustilaisuudessa tilaisuuden ensimmäisenä ei-yhdysvaltalaisena pelaajana 12. vuorolla. Potapenko pelasi NBA:ssa vuodet 1996–2007 edustaen Cavaliersin lisäksi Boston Celticsiä, Seattle SuperSonicsia ja Sacramento Kingsiä. Kaudella 2007–2008 Potapenko pelasi vielä Espanjan pääsarjaa Estudiantesissa. Potapenko edusti urallaan myös Ukrainan miesten maajoukkuetta. Pelaajauransa jälkeen Potapenko on työskennellyt apuvalmentajana NBA:n kehityssarjassa ja NBA:ssa. Vuonna 2016 hän voitti Cavaliersin apuvalmentajana NBA:n mestaruuden.Basketball-Reference.comLiga ACB == Lähteet == * Vitaly Potapenko Basketball-Reference.com * Profiili Liga ACB === Viitteet === == Aiheesta muualla == * Luokka:Ukrainalaiset koripalloilijat Luokka:Ukrainalaiset koripallovalmentajat Luokka:Vuonna 1975 syntyneet Luokka:Elävät henkilöt
Rightnow!

RightNow! on suomalaisen Francine-yhtyeen yhdestoista studioalbumi. Se julkaistiin 30. maaliskuuta 2018. == Kappaleet == # # # # # # # # # # == Arvostelut == * Helsingin Sanomat: Rockabillystä syttynyt Francine sai uutta virtaa juhlavuodesta Viitattu 20.3.2022. * Keskisuomalainen: Levyarvio: Raskaampaan suuntaan Viitattu 20.3.2022. * Soundi: Arvio: Tuhtia tykittelyä ja myrkyttynyttä rakkautta – Francinen rockabilly on nyt enemmän punkia kuin nostalgiaa Viitattu 20.3.2022. == Lähteet == Luokka:Vuoden 2018 albumit Luokka:Francinen albumit
Annabel Lee

Annabel Lee on Anssi Mänttärin ohjaama ja käsikirjoittama suomalainen televisioelokuva vuodelta 1990. Elokuva on ihmissuhde-elokuva, jossa Pauli keskustelee baarissa entisen tyttöystävänsä Mirjan kuulumisista tämän ystävän Kaijan kanssa. == Näyttelijät == == Lähteet == Luokka:Suomalaiset televisioelokuvat Luokka:Vuoden 1990 suomalaiset elokuvat Luokka:Anssi Mänttärin ohjaamat elokuvat
Valtteri-myrsky

Valtteri-myrsky oli myrsky, joka iski Suomeen lauantaina 29. tammikuuta 2022. Se toi mukanaan voimakasta tuulta ja runsasta lumipyryä. Ilmatieteen laitos antoi varoituksen äärimmäisen huonosta ajokelistä Uudellamaalla ja otti käyttöön ajokeliluokituksen korkeimman vaaratason. Merialueilla tuulet puhalsivat ylimmillään miltei 27 metriä sekunnissa, ja maa-alueilla mitattiin puuskatuulta yli 20 m/s. Vuorokauden aikana lunta satoi paikoin yli 30 senttimetriä. Myrsky vaikutti tieliikenteen lisäksi myös lento- ja raideliikenteeseen. == Lähteet == Luokka:Myrskyt ja rajuilmat Suomessa Luokka:Vuoden 2022 luonnonmullistukset
Pitkäsoitto (albumi)

Pitkäsoitto on suomalaisen Pääesiintyjät-yhtyeen studioalbumi. Se julkaistiin 4. lokakuuta 1993. == Kappaleet == # # # # # # # # # # # # == Lähteet == Luokka:Vuoden 1993 albumit
Volodymyr Soroka

Volodymyr Mykolajovytš Soroka (; s. 25. joulukuuta 1982 Kiova) on ukrainalainen judoka. Soroka osallistui Lontoon olympialaisiin 2012, joissa hän oli 73 kg:n sarjassa jaetulla kahdeksannella sijalla. Euroopan- mestaruuskilpailuissa 73 kg:n sarjassa Soroka voitti Tbilisissa 2009 ja oli hopealla Tšeljabinskissa 2012. Ukrainan mestari 73 kg:n sarjassa Soroka oli vuonna 2008. == Lähteet == Luokka:Ukrainalaiset judokat Luokka:Vuonna 1982 syntyneet Luokka:Elävät henkilöt
Lättähatun paluu

Lättähatun paluu on suomalaisen Pääesiintyjät-yhtyeen studioalbumi. Se julkaistiin 7. helmikuuta 2020. == Kappaleet == # # # # # # # # # # # # # == Arvostelut == * Satakunnan Kansa: Levyarvio: Tanssimusiikkia myös meille tanssitaidottomille Viitattu 19.3.2022. * Soundi: Levyarvio: Retrolookistaan huolimatta nuorekas – Francinen suomenkielinen sivuprojekti aktivoitui neljännesvuosisadan tauon jälkeen Viitattu 19.3.2022. == Lähteet == Luokka:Vuoden 2020 albumit
Lauluja laitakaupungilta

Lauluja laitakaupungilta on suomalaisen Pääesiintyjät-yhtyeen studioalbumi. Se julkaistiin 18. helmikuuta 2022. == Kappaleet == # # # # # # # # # # == Arvostelut == * Soundi: Levyarvio: Rockabillyä ja Suomi-Filmien rillumarei- estetiikkaa – Pääesiintyjät panostaa nostalgiseen kuvastoon Viitattu 19.3.2022. == Lähteet == Luokka:Vuoden 2022 albumit
Nilla Kjellsdotter

Nilla Kjellsdotter (oik. Pernilla Österberg; s. 16. heinäkuuta 1987 Uusikaarlepyy) on suomenruotsalainen rikoskirjailija. Hänen romaaniensa päähenkilö on vaasalainen rikospoliisi Mija Wadö. Suomeksi hänen teoksiaan on julkaissut Gummerus. Storytel myönsi äänikirjalle Kivipuiston tyttö keväällä 2023 Suuren äänikirjapalkinnon. Kjellsdotterin Murhia Pohjanmaalla -sarjan kahta ensimmäistä osaa on myyty suomeksi ja ruotsiksi yli 100 000 kappaletta. Kjellsdotter asuu Oravaisissa. ==Teoksia== ;Ruotsiksi * I rättvisans blod. Boklund Publishing (omakustanne), 2020. ISBN 978-952-7320-10-5 * Flickan i Stenparken. Norstedts, 2022. ISBN 978-91-1-311948-9 * Himmelsgården. Norstedts, 2023. ISBN 978-91-1-311950-2 ;Suomennoksia * * ==Lähteet== Luokka:Suomalaiset rikoskirjailijat Luokka:Suomenruotsalaiset kirjailijat Luokka:Vuonna 1987 syntyneet Luokka:Elävät henkilöt
Henri Jokinen

Henri Jokinen (s. 22. huhtikuuta 2004) on nuori suomalainen iskelmälaulaja Sastamalan Häijäästä. Seinäjoen tangomarkkinoiden ohella järjestetty Tangonuori-kisan voitto heinäkuussa 2019 vahvisti Jokisen laulajauran alkua. Jokinen sai suuresti näkyvyyttä tanssi- ja iskelmäpuolella poikkeuksellisen tummalla ja kypsällä äänellään voitettuaan Tangonuori-kisan kesällä 2019. Jokinen on keikkaillut 2021 vuoden alusta PNP (alkuperäisen Pekkaniskan Pojat) -yhtyeen laulajana ja keulakuvana. == Lähteet == == Aiheesta muualla == * https://seura.fi/ilmiot/tarinat/tangonuori-henri-jokinen-kulkee-kohti-unelmaa- korona-muutti-kevaan-suunnitelmat/ * https://www.aamulehti.fi/musiikki/art-2000007511209.html * https://www.tanssiin.fi/video-henri-jokinen-15-selatti-ujouden-ja-hurmaa- tangobassollaan-tahtaan-tangokuninkaaksi/ * https://www.aamulehti.fi/ihmiset/art-2000007613695.html Luokka:Elävät henkilöt Luokka:Vuonna 2004 syntyneet Luokka:Suomalaiset iskelmälaulajat
Verkkopuumuura

Verkkopuumuura (Thamnophilus multistriatus) on puumuurien heimoon kuuluva varpuslintu. Verkkopuumuuraa tavataan Kolumbiassa ja Venezuelassa, ja sen levinneisyysalueen pinta-ala on noin 308 000 km2. Lajin kanta on vakaa, ja se on luokiteltu elinvoimaiseksi. == Lähteet == == Aiheesta muualla == *Laji.fi: Verkkopuumuura (Thamnophilus multistriatus) *iNaturalist: Verkkopuumuura (Thamnophilus multistriatus) *ITIS: Thamnophilus multistriatus *University of Michigan, Animal Diversity Web (ADW): Thamnophilus multistriatus, bar-crested antshrike *Global Biodiversity Information Facility (GBIF): Thamnophilus multistriatus Luokka:Puumuurat Luokka:Elinvoimaiset lajit
Kirjopuumuura

Kirjopuumuura (Thamnophilus tenuepunctatus) on puumuurien heimoon kuuluva varpuslintu. Kirjopuumuuraa tavataan Andien vuoristossa Kolumbiassa, Ecuadorissa ja Perussa, ja sen levinneisyysalueen pinta-ala on noin 543 000 km2. Metsäkato saattaa uhata lajia, mutta 2020-luvun tietojen mukaan metsäpinta-alan väheneminen on aika lievää eikä uhkaa kirjopuumuuraa. Sen kanta on arvioitu vakaaksi. == Lähteet == == Aiheesta muualla == *Laji.fi: Kirjopuumuura (Thamnophilus tenuepunctatus) *iNaturalist: Kirjopuumuura (Thamnophilus tenuepunctatus) *ITIS: Thamnophilus tenuepunctatus *University of Michigan, Animal Diversity Web (ADW): Thamnophilus tenuepunctatus, lined antshrike *Global Biodiversity Information Facility (GBIF): Thamnophilus tenuepunctatus Luokka:Puumuurat
Nadvirna

Nadvirna () on kaupunki Ivano-Frankivskin alueella Ukrainan länsiosassa, maanteitse noin 38 kilometriä aluekeskus Ivano-Frankivskista etelälounaaseen. Kaupunki sijaitsee Dnestrin vesistöön kuuluvan Bystrytsja-Nadvirnjaska -sivujoen oikealla rannalla ja on maaseutuvaltaisen Nadvirnan piirin (129 939 as., 2021) hallinnollinen keskus. Kaupungin asukasluvuksi arvioitiin 22 545 (2021). Nadvirnan asuttaminen liittyy mahdollisesti linnaan, jonka Kuropatvan magnaattisuku perusti 1400-1500 -luvulla, ja joka suku omisti laajat tilukset seudulta. Historiallisissa dokumenteissa paikkakunta mainitaan ensimmäisen kerran vuonna 1589, toisen lähteen mukaan vuonna 1595. Puolan ensimmäisen jaon (1772) jälkeen se liitettiin Itävaltaan. Vuonna 1939 Neuvostoliitto miehitti paikkakunnan, ja sille myönnettiin kaupungin asema. Nadwirna-1.JPG|Näkymä kaupungista. Ратуша міста Надвірна Івано-Франківської області-3.JPG|Nadvirnan kaupungintalo. Вокзал Надвірна.jpg|Nadvirnan rautatieasema. ==Lähteet== ==Aiheesta muualla== Luokka:Ivano-Frankivskin alueen kaupungit Luokka:Nadvirnan piiri
Petra Theman

Petra Marianne Theman (s. 23. maaliskuuta 1973) on suomalainen diplomaatti ja Raaseporin kaupunginjohtaja. Suomen valtiokalenteri 2020, s. 196. Helsinki. ISBN 978-952-14-4079-3 Theman on valmistunut valtiotieteiden maisteriksi Åbo Akademista vuonna 1998. Hän oli Favex ry:n (Finnish Film & Audiovisual Export) ensimmäinen toiminnanjohtaja, ja hän johti järjestöä elokuusta 2008 elokuuhun 2013. Sittemmin hän työskenteli lähetystöneuvoksena Suomen Kiinan- suurlähetystössä vuosina 2019–2022. Maaliskuussa 2022 Theman valittiin Raaseporin kaupunginjohtajaksi; hänen edeltäjänsä Ragnar Lundqvist jäi eläkkeelle syksyllä 2022. ==Lähteet== Luokka:Vuonna 1973 syntyneet Luokka:Elävät henkilöt Luokka:Raaseporin kaupunginjohtajat Luokka:Suomalaiset diplomaatit
Rusopietarinkala

Rusopietarinkala (Cyttopsis rosea) on paraseeneihin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Rusopietarinkala voi kasvaa suurimmillaan noin 31 cm pitkäksi, mutta jää yleensä alle 25 cm pitkäksi. Kala on ruumiinmuodoltaan korkearuumiinen, litteä ja soikea. Lajin selkäevä etuosa on piikikäs ja peräevä on pitkä. Rintaevä on pieni ja pyrstöevä pyöreä. Väriltään rusopietarinkala on hopeanharmaa ja vaaleanpunainen. ==Levinneisyys ja elintavat== Rusopietarinkalaa tavataan Atlantin länsiosissa Karibianmereltä ja Meksikonlahdelta ja itäosissa Britanniasta Etelä-Afrikkaan. Se elää myös Intian valtameren länsiosissa ja Tyynessämeressä Japanin ja Australian lähistöllä. Laji liikkuu parvissa useimmiten 100-600 metrin syvyydessä. Rusopietarinkalan ravintoa ovat kalat ja äyriäiset. Rusopietarinkala on ruokakalana hyvä, mutta ei pienen kokonsa vuoksi kaupallisesti merkittävä. ==Lähteet== Luokka:Pietarinkalat
Pitsipuumuura

Pitsipuumuura (Thamnophilus palliatus) on puumuurien heimoon kuuluva varpuslintu. Pitsipuumuuraa tavataan kahdella erillisellä alueella. Toinen esiintymä on keskisessä Brasiliassa, Boliviassa ja Perussa, ja toinen Brasilian itärannikolla. Levinneisyysalueen pinta-ala on yhteensä noin 7 260 000 km2. Lajin kanta on vakaa, ja se on luokiteltu elinvoimaiseksi. == Lähteet == == Aiheesta muualla == *Laji.fi: Pitsipuumuura (Thamnophilus palliatus) *iNaturalist: Pitsipuumuura (Thamnophilus palliatus) *ITIS: Thamnophilus palliatus *University of Michigan, Animal Diversity Web (ADW): Thamnophilus palliatus, chestnut-backed antshrike *Global Biodiversity Information Facility (GBIF): Thamnophilus palliatus Luokka:Puumuurat Luokka:Elinvoimaiset lajit
Valkoniskamuura

Valkoniskamuura (Thamnophilus bernardi) on puumuurien heimoon kuuluva varpuslintu. Valkoniskamuuraa tavataan Ecuadorissa ja Perussa, ja sen levinneisyysalueen pinta-ala on noin 184 000 km2. Lajin kanta on vakaa, ja se on luokiteltu elinvoimaiseksi. == Lähteet == == Aiheesta muualla == *Laji.fi: Valkoniskamuura (Thamnophilus bernardi) *iNaturalist: Valkoniskamuura (Thamnophilus bernardi) *ITIS: Thamnophilus bernardi *Global Biodiversity Information Facility (GBIF): Thamnophilus bernardi Luokka:Puumuurat Luokka:Elinvoimaiset lajit
Beresteiskan metroasema

Beresteiska () on yksi Kiovan metron asemista. Se avattiin 4. marraskuuta 1971. == Lähteet == == Aiheesta muualla == Luokka:Kiovan metro Luokka:Solomjankan piiri
Sofija Nalepynska

Sofija Oleksandrivna Nalepynska-Boitšuk (; 30. heinäkuuta 1884 Łódź - 11. joulukuuta 1937) oli ukrainalainen, puolalaistaustainen taiteilija. http://arthive.com/artists/31850~Sofiya_NalepinskaBoychuk/biography == Elämänvaiheita == Sofija Nalepynska syntyi Puolassa. Isä oli ammatiltaan rautatieinsinööri ja äiti pianisti. Tyttären taiteelliset lahjat huomattiin varhain ja perhe tuki hänen taiteellisia pyrkimyksiään. Nalepynska opiskeli taidetta Münchenissä, Milanossa, Firenzessä ja Venetsiassa. Hän halusi kuitenkin päästä Pariisiin, minne saapui 24-vuotiaana. Pariisissa Nalepynska tapasi ukrainalaisen Myh’ailo Boitšukin, jonka energisyyteen ja temperamenttiin hän ihastui ja vähän myöhemmin rakastui. Heistä tuli pariskunta ja he solmivat avioliiton. Nalepynska opetteli puhumaan ukrainaa ja soittamaan banduraa. Nalepynska oli patrioottinen puolalainen, mutta hän omaksui aviomiehensä suurisuuntaiset taiteelliset ja kansalliset ajatukset. Opiskeluvuosien jälkeen pariskunta asui Kiovassa ja Lvivissä. Pariskunnalle syntyi poika. Nalepynska-Boitšukin taiteellinen mielenkiinto alkoi suuntautua monumentaalitöistä grafiikkaan, jossa hän osoitti suurta taitoa.Ukraina itsenäisyyssodan aikana hän suunnitteli seteleitä ja arvopapereita, jotka eivät tulleet koskaan käyttöön. Hänestä tuli professori Kiovan taideakatemiaan ja hän kiinnitti huomiota erityisesti grafiikkaan ja puuleikkausten opetukseen. Hän teki myös kuvitustöitä. archive.nbuv.gov.ua/portal/soc_gum/S_myst/2010_7/149-156.pdf Vuoden 1928- 1929 paikkeilla Nalepynska-Boitšukin elämässä oli kriisi. Hänen miehensä jätti hänet löydettyään nuoremman naisen. Nalepynska-Boitšuk jäi yksinhuoltajaksi ja keskittyi taiteeseen. Seuraavat vuodet olivat hänen taiteellisen elämänsä tuotteliaimmat. Nalepynska alkoi huomata vuonna 1937, että hänen entinen miehensä ja monet ystävänsä olivat kadonneet. NKVD oli pidättänyt heidät kaikki tekaistujen syytteiden varjolla. Myös Nalepynska pidätettiin ja tuomittiin kuolemaan. Hänen maineensa palautettiin vuonna 1988 ja hänen nimensä on Ukrainan vainottujen taiteilijoiden muistomerkissä. == Lähteet == Luokka: Ukrainalaiset graafikot Luokka: Ukrainalaiset taidemaalarit Luokka: Stalinin vainoissa kuolleet Luokka: Vuonna 1884 syntyneet Luokka: Vuonna 1937 kuolleet
Pyhä Romuald

Pyhä Romuald (myös Romualdo; n. 951 Ravenna, Italia – 19. kesäkuuta 1027 Val- di-Castrom, Italia) oli italialainen aatelismies, munkki ja pyhimys. Hän eli paheellista elämää, kunnes näki isänsä Sergiuksen tappavan kaksintaistelussa sukulaisensa. Romuald päätti sovittaa rikoksen ryhtymällä benediktiinimunkiksi Italian Sant’Apollinare-in-Classessa lähellä Ravennaa. Hän vaelsi ympäri Italiaa palvellen kirkkoa ja auttoi vuoteen 1012 mennessä perustamaan tai uudistamaan melkein sata erakkomajaa ja luostaria. Romuald yritti evankelisoida slaavit ilman suurta menestystä ja perusti uuden benediktiiniläissääntökunnan haaran. Hänen ensimmäisiä opetuslapsiaan olivat pyhimykset Adalbert ja Boniface sekä Johannes ja Benedictus. Romuald vietti elämänsä neljätoista viimeistä vuotta eristyksissä ja kuoli Val-di-Castrossa luonnollisista syistä. Hänen symboleitaan ovat kainalosauva ja tikkaat. Paavi Gregorius XIII kanonisoi Romualdin 1582, ja hän on Italian Camaldolin ja Puolan Suwalkin suojeluspyhimys. Hänen juhlapäiväänsä vietetään 19. kesäkuuta (aikaisemmin 7. helmikuuta). == Lähteet == Luokka:Italialaiset pyhimykset Luokka:Keskiajan henkilöt
Ljubov Virolainen

Ljubov Ivanovna80-летняя звезда «Вечного зова» Любовь Виролайнен рассказала, как год назад из-за ошибочного диагноза врачей готовилась к смерти Vokrug.tv Virolainen (; s. 14. tammikuuta 1941) on venäläinen näyttelijä. Hän on esiintynyt lukuisissa elokuvissa ja televisiosarjoissa 1950-luvun loppupuolelta lähtien. Hän kuului vuosina 1965–1969 Leningradin Suuren Tovstonogov-draamateatterin esiintyjistöön. Elokuvia, joissa Virolaisella on ollut rooleja, ovat olleet muiden muassa Ljubit tšeloveka (1972), Otklonenie – nol (1977), Dva dolgih gudka v Tumane (1980) ja Sem stihi (1984). Varhaisella urallaan hän käytti sukunimeä Uroženko.ЛЮБОВЬ ВИРОЛАЙНЕН Kino-teatr.ru Virolainen on nähty myös ukrainalaisessa Nuuskija-televisiosarjassa. Hän esiintyi aikoinaan Vetšni zov -televisiosarjassa. == Lähteet == == Aiheesta muualla == * Luokka:Venäläiset näyttelijät Luokka:Vuonna 1941 syntyneet Luokka:Elävät henkilöt
Arvid August Afzelius

Arvid August Afzelius (6. toukokuuta 1785 Fjällåkra, Länsi-Götanmaa, Ruotsi – 25. syyskuuta 1871 Enköping) oli ruotsalainen luterilainen pappi, virsirunoilija ja kansanelämän tutkija. Afzelius oli papin poika, hän kävi koulua Skarassa ja aloitti opintonsa vuonna 1803 Uppsalan yliopistossa. Suoritettuaan maisterintutkinnon hän oli muun muassa opettajana Tukholmassa vapaamuurarien lastenkodissa. Hänet vihittiin papiksi vuonna 1811, nimitettiin ylimääräiseksi hovisaarnaajaksi vuonna 1812 sekä varsinaiseksi hovisaarnaajaksi vuonna 1820 sekä hovikonsistorin notaariksi. Vuodesta 1821 hän oli Enköpingin kirkkoherra. Vuodesta 1811 hän oli jäsen Götiska förbundet -liitossa ja Kungliga Vitterhetsakademienin (Kuninkaallinen Tiedeakatemia) ja Ruotsin kuninkaallisen musiikkiakatemian jäsen. Afzelius teki merkittävän panoksen vanhan pohjoismaisen kirjallisuuden tunnetuksi tekijänä ja ruotsalaisten kansanlaulujen kerääjänä. Vuosina 1811–1818 hän julkaisi käännöksiä Hervörin saagasta, Völuspásta ja Runo-Eddasta. Vuonna 1814–1815 hän julkaisi kokoelman Traditioner af Swenska Folk-Dansar ja yhdessä Erik Gustaf Geijerin kanssa ensimmäisen painetun kokoelman ruotsalaisia kansansävelmiä, jotka ilmestyivät kolmena kokoelmana vuosina 1814–1818 Svenska folk-visor från forntiden -nimellä. Sävelmien sovittamisesta vastasi Uppsalan yliopiston director musices Friedrich Haeffner. Hänen työnsä innoitti muita tutkijoita keräämään kansanmusiikkia ja säveltäjiä käyttämään kansanmusiikkiaiheita. Itse hän kirjoitti balladeja, joista jotkin, esimerkiksi "Näcken" (Näckens polka) ja "Alundavisan" tulivat niin suosituiksi, että niitä pidettiin kansanmusiikkina. Afzelius kirjoitti myös runoja, jotka olivat aikanaan suosittuja ja hän sai niistä Ruotsin akatemian palkintoja. Vuosina 1839–1870 hän julkaisi kokoelman Swenska folkets sago-häfder, eller Fäderneslandets historia, sådan hon lefwat och till en del ännu lefwer i sägner, folksånger och andra minnesmärken : till läsning för folket. 1-11, joka on kokoelma kansanperinnettä Ruotsin historian tapahtumista. Hän kirjoitti myös yhden virren, joka on Ruotsin kirkon vuoden 1986 virsikirjassa virsi 22 "Dig skall min själ sitt offer bära". Se on vuodelta 1814 ja julkaistiin vuoden 1819 virsikirjassa. Virsi säilyi kieliasultaan muuttumattomana aina vuoden 1937 virsikirjaan. Vuoden 1986 virsikirjassa se on Britt G. Hallqivstin varovasti uudistamana. Virsi on ensimmäisiä ruotsalaisia luontovirsiä, joka kuvaa luontoa Jumalan ominaisuuksien heijastajana. Virsi ilmestyi suomennoksena ns. Luulajan virsikirjassa ."Mä kiitosuhrini tuon sulle" Per Boremanin 1944 tekemänä käännöksenä. Vuoden 2002 suomenkielisessä virsikirjassa virsi on Niilo Rauhalan vuonna 1997 tekemänä käännöksenä "Oi, Isä, kiitosuhrin kannan". == Lähteet == Luokka: Ruotsalaiset virsirunoilijat Luokka: Vuonna 1785 syntyneet Luokka: Vuonna 1871 kuolleet Luokka: Ruotsalaiset papit Luokka:Ruotsalaiset runoilijat
Camillo Felgen

Camillo Jean Nicolas Felgen (17. marraskuuta 1920 – 16. heinäkuuta 2005) oli luxemburgilainen laulaja ja sanoittaja. Felgen aloitti uransa opettajana ja toimi toisen maailmansodan saksalaismiehityksen aikaan tulkkina saksalaisille miehittäjille sekä toimittajana ranskankielisessä sanomalehdessä. Felgen opiskeli teatteria ja oopperaa Brysselissä ja Liègessä. Felgen aloitti vuonna 1946 Radio Luxembourgissa kuorolaulajana ja toimittajana. Felgen julkaisi ensimmäisen hittinsä Bonjour les amies vuonna 1951. Kappaleesta tuli myös maan yleisradioyhtiön tunnuskappale. Toinen hitti oli Sag warum (1959). Felgen edusti Luxemburgia vuoden 1960 Eurovision laulukilpailussa kappaleella So laang we's du do bast ja sijoittui 13 kilpailijan joukosta viimeiseksi. Felgen edusti Luxemburgia uudelleen vuonna 1962 kappaleella Petit bonhomme ja sijoittui kolmanneksi. Felgen kirjoitti pseudonyymillä Jean Nicolas saksankieliset sanat moniin kansainvälisiin hitteihin, esimerkiksi The Beatles -yhtyeen kappaleisiin I Want to Hold Your Hand (Komm, gib mir deine Hand) ja She Loves You (Sie liebt dich). Felgen toimi vuosina 1965-1973 juontajana Saksan Jeux sans frontières (Spiel Ohne Grenzen) -ohjelmassa. ==Lähteet== *Luxemburg 1960: Camillo Felgen – So laang we's du do bast ===Viitteet=== Luokka:Luxemburgilaiset laulajat Luokka:Luxemburgin euroviisuedustajat Luokka:Vuoden 1960 euroviisuedustajat Luokka:Vuoden 1962 euroviisuedustajat Luokka:Vuonna 1920 syntyneet Luokka:Vuonna 2005 kuolleet
Olena Šuljak

Olena Oleksijivna Šuljak (; s. 24. tammikuuta 1976) on ukrainalainen liikemies ja poliitikko, joka on toiminut kansanedustajana Verh’ovna Radassa vuodesta 2019 ja Kansan palvelija -puolueen puheenjohtajana vuodesta 2021 lähtien. Šuljak syntyi Kiovassa. Vuosina 1992–1997 hän opiskeli Ukrainan kansallisessa liikenneyliopistossa taloustiedettä ja rakennusjohtamista, vuosina 2003–2005 hän suoriti MBA-tutkinnon Ukrainan kansainvälisessä johtamisinstituutissa, ja vuosina 2010–2012 hän opiskeli psykologiaa Kiovan kansallisessa yliopistossa. Vuonna 1999 Šuljak sai luvan toimia tilintarkastajana ja perusti tilintarkastusyrityksen. Hän on sittemmin toiminut johto- ja hallitustehtävissä useissa talous- ja pankkialan yrityksissä. Vuonna 2014 Šuljak oli ehdolla Kiovan kaupunginvaltuustoon viidentenä demokraattisen allianssin listalla muttei tullut valituksi. Vuonna 2015 hän oli ehdolla Ukrainan finanssihallinnon johtajaksi. Vuoden 2019 parlamenttivaaleissa Šuljak valittiin Verh’ovna Radaan 13:ntena Kansan palvelija -puolueen maanlaajuiselta listalta. Hän toimi hallituksen edustajana Verh’ovna Radassa vuosina 2019–2020. Šuljak valittiin Kansan palvelija -puolueen puheenjohtajaksi 15. marraskuuta 2021. == Lähteet == Luokka:Vuonna 1976 syntyneet Luokka:Elävät henkilöt Luokka:Ukrainalaiset poliitikot
Katy Bødtger

Katy Bødtger (28. joulukuuta 1932 – 1. toukokuuta 2017) oli tanskalainen laulaja. Bødtger aloitti uransa Danmarks Radion tyttökuorossa. Bødtgerin läpimurto oli vuonna 1957 julkaistu Fiskerpigens sang, joka myi yli 100 000 kappaletta. Bødtger voitti Dansk Melodi Grand Prixin 1960 kappaleella Det var en yndig tid ja valikoitui näin Tanskan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Bødtger sijoittui 13 kilpailijan joukosta jaetulle kymmenennelle sijalle. Bødtger osallistui Dansk Melodi Grand Prixiin myös vuonna 1961 kappaleella Hamlet, joka jäi seitsemän kilpailijan joukossa jaetulle viimeiselle sijalle. Muita Bødtgerin tunnettuja kappaleita olivat Blå viol, Farvel, Jimmy, Farvel, Paradiso ja Tammy (sangen om dig). Bødtgerin viimeinen julkaisu oli vuonna 2005 julkaistu kokoelma-CD Blå viol, joka sisälsi Bødtgerin tunnetuimpia kappaleita. ==Lähteet== Luokka:Tanskalaiset laulajat Luokka:Tanskan euroviisuedustajat Luokka:Vuoden 1960 euroviisuedustajat Luokka:Vuonna 1932 syntyneet Luokka:Vuonna 2017 kuolleet
Grigori Jastrebenetski

Grigori Danilovitš Jastrebenetski (; 29. lokakuuta 1923 Baku – 18. maaliskuuta 2022 Pietari) oli venäläinen kuvanveistäjä.В Петербурге скончался скульптор Григорий Ястребенецкий Фонтанка.руУмер народный художник России Григорий Ястребенецкий TASS Jastrebenetski taisteli toisessa maailmansodassa vuosina 1941–1945. Hän valmistui Repin-taideinstituutista vuonna 1951. Hän asui ja työskenteli Pietarissa. Jastrebenetski opetti Pietarin taideakatemiassa. Hänen oppilaidensa joukossa olivat Vladimir Brodarski ja Jekaterina Pilnikova. Jastrebenetskillä oli Venäjän kansantaiteilijan arvonimi, ja hän oli Venäjän taideakatemian jäsen. Hänen töitään on nähtävillä julkisilla paikoilla Venäjällä ja Saksassa. Teoksia on myös kymmenissä museoissa, kuten Eremitaašissa, Tretjakovin galleriassa ja Venäläisen taiteen museossa. Lisäksi niitä kuuluu ulkomaalaisiin kokoelmiin. Jastrebenetski kuoli 98-vuotiaana pietarilaisessa sairaalassa, jossa oli ollut tehohoidossa useiden päivien ajan. == Lähteet == Luokka:Venäläiset kuvanveistäjät Luokka:Vuonna 1923 syntyneet Luokka:Vuonna 2022 kuolleet
Johan August Gustafsson

Johan August Gustafsson (17. elokuuta 1889 Långserud, Värmlanti, Ruotsi – 25. marraskuuta 1967 Tukholma) oli ruotsalainen vapaakirkollinen pastori, virsirunoilija ja kääntäjä. Gustafsson opiskeli Ruotsin Lähetysliiton (Svenska Missionsförbundet) teologisessa seminaarissa vuosina 1912–1915 ja toimi sen jälkeen pastorina Ljusdalissa ja Arvikassa. Vuodesta 1921 hän oli Lähetysliiton nuorisosihteeri, vuodesta 1926 Lähetysliiton lehden toimittaja, sisälähetystyön johtajan vuodesta 1930 ja lähetysjohtaja vuosina 1944–1954. Hän oli myös puheenjohtaja työryhmässä, joka julkaisi vuonna 1951 Lähetysliiton laulukirjan Sånger och psalmer. Hän on kirjoittanut myös runsaasti hartauskirjoituksia, novelleja, runoja ja lauluja. Ruotsin kirkon virsikirjan ekumeenisessa osassa on numerolla 282 Gustafssonin kirjoittama virsi "Bar du min börda, led du min nöd". Se on julkaistu vuonna 1934 kokoelmassa Evangeliska sånger. En samling väckelse- och uppbyggelsesånger för gudstjänstbruk. Virren sävelmä on yhdysvaltalaisen säveltäjän Lelia Naylor Morrisin (1862–1929) sävelmä. Hän käytti miehensä nimen mukaan pseudonyymiä ”Mrs C. H. Morris”. Virsi on Ruotsin kirkon suomenkielisessä virsikirjassa Anna-Mari Kaskisen vuonna 1997 kääntämänä "Taakkani kannoit, tuskani koit". == Lähteet == Luokka: Ruotsalaiset virsirunoilijat Luokka: Vuonna 1889 syntyneet Luokka: Vuonna 1967 kuolleet
Gavi

Gavi () on kunta Italiassa Piemonten alueella olevassa Alessandrian maakunnanGavi Sapere.it Gavi Enciclopedia Treccani . Vuoden 2021 alussa kunnassa oli 4 454 asukasta. ==Lähteet== ==Aiheesta muualla== Luokka:Alessandrian maakunnan kunnat
Nora Brockstedt

Nora Brockstedt (20. tammikuuta 1923 – 5. marraskuuta 2015) oli norjalainen laulaja. Brockstedt julkaisi debyyttikappaleensa Kanskje engang tilbake den komme / Enn en gang skal fuglene synge 1945. 1950-luvulla Brockstedt levytti lukuisia menestyskappaleita, kuten En lite pike i lave sko, Augustin ja Tango for to. Vuosina 1950-1954 Brockstedt muodosti Arne Bendiksenin, Per Asplinin, Oddvar Sannen, Fredrik Conradin ja Sølvi Wangin kanssa laulukvartetin The Monn Keys. Brockstedt voitti vuonna 1960 kaikkien aikojen ensimmäisen Melodi Grand Prixin kappaleella Voi Voi ja valikoitui näin Norjan ensimmäiseksi edustajaksi saman vuoden Eurovision laulukilpailuun. Kansainvälisessä kilpailussa Brockstedt sijoittui neljänneksi 13 kilpailijan joukosta. Brockstedt voitti Melodi Grand Prixin uudestaan seuraavana vuonna kappaleella Sommer i Palma. Tällä kertaa Brockstedt sijoittui kansainvälisessä kilpailussa seitsemänneksi 16 kilpailijan joukosta. Brockstedt esitti myös vuoden 1963 Melodi Grand Prixissä voittokappaleen Solhverv, mutta tuona vuonna kansainväliseen Eurovision laulukilpailuun kappaleen esittäjäksi vaihdettiin Anita Thallaug. Myöhempinä vuosina Brockstedt keskittyi jazzin levytykseen ja menestyi albumeilla As Time Goes By (2004) ja Christmas Songs (2005). ==Osallistumiset Melodi Grand Prixiin== Vuosi Kappale Sijoitus 1960 Voi Voi 1. 1961 Sommer i Palma 1. 1961 Snu deg om 2. 1963 Solhverv 1. 1963 Drømmekjolen 4. 1965 Med lok og lur 2. 1965 Bare det aller, aller beste 3. 1968 Nysgjerrig-Per 2. 1968 Nordlys 3. 1977 Mærra has sitt Ka'l Semifinaalin 5. 1977 Springaren Semifinaalin 6. ==Lähteet== * ===Viitteet=== Luokka:Norjalaiset laulajat Luokka:Norjalaiset jazzlaulajat Luokka:Norjan euroviisuedustajat Luokka:Vuoden 1960 euroviisuedustajat Luokka:Vuoden 1961 euroviisuedustajat Luokka:Vuonna 1923 syntyneet Luokka:Vuonna 2015 kuolleet
Jeffersonin piirikunta (Länsi-Virginia)

Jeffersonin piirikunta () on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 57 701 vuonna 2020. Piirikunnan hallintokeskus on Charles Townin kaupunki. Piirikunta on perustettu vuonna 1801. == Väestö == Vuonna 2020 Jeffersonin piirikunnan 57 701 asukkaasta valkoisia oli 88,8 %, mustia 6,4 %, aasialaisia 1,6 % ja alkuperäisasukkaita 0,4 %. Vuonna 2019 5,9 % asukkaista puhui kotonaan jotain muuta kieltä kuin englantia ja 4,9 % asukkaista oli syntynyt ulkomailla. == Lähteet == == Aiheesta muualla == Luokka:Länsi-Virginian piirikunnat
Dmytro Razumkov

Dmytro Oleksandrovytš Razumkov (; s. 8. lokakuuta 1983) on ukrainalainen poliitikko, joka toimi vuonna 2019 Kansan palvelija -puolueen puheenjohtajana ja vuosina 2019–2021 Verh’ovna Radan puhemiehenä. Vuonna 2021 Verh’ovna Rada poisti hänet puhemiehen virasta, ja Kansan palvelija erotti hänet puolueen jäsenyydestä, minkä jälkeen hän perusti oman parlamenttiryhmänsä. Razumkov syntyi Berdytšivissä. Hän opiskeli kansainvälisiä taloudellisia suhteita Kiovan kansallisessa yliopistossa ja oikeustiedettä Ukrainan valtion veroviraston kansallisessa yliopistossa. Vuosina 2006–2010 hän oli alueiden puolueen jäsen. Razumkov toimi Volodymyr Zelenskyin presidentinvaalikampanjan poliittisena neuvonantajana vuoden 2019 presidentinvaalissa, jonka Zelenskyi voitti. Razumkov valittiin Kansan palvelija -puolueen puheenjohtajaksi, ja saman vuoden parlamenttivaaleissa hänet valittiin Verh’ovna Radaan puolueen maanlaajuisen listan ensimmäinenä. Elokuussa 2019 hänet valittiin Verh’ovna Radan puhemieheksi 382 äänellä. Marraskuussa 2019 hän erosi puolueen puheenjohtajuudesta, ja hänen seuraajakseen valittiin Oleksandr Kornijenko. Lokakuussa 2021 Verh’ovna Rada päätti poistaa Razumkovin puhemiehen virasta neljä päivää sen jälkeen, kun Zelenskyi oli todennut ettei hän ole enää ”tiimimme jäsen”. Hänen tilalleen valittiin puhemieheksi Ruslan Stefantšuk. Razumkov on sittemmin istunut sitoutumattomana kansanedustajana. Marraskuussa 2021 hän ilmoitti perustavansa uuden parlamenttiryhmän nimeltä Rozumna Polityka (, ’älykästä politiikkaa’), jonka jäseniksi liittyi 21 edustajaa Kansan palvelija -puolueesta, kaksi Batkivštšynasta ja kaksi sitoutumatonta. Myöhemmin hän ilmoitti perustavansa puolueen. == Lähteet == Luokka:Ukrainalaiset poliitikot Luokka:Vuonna 1983 syntyneet Luokka:Elävät henkilöt
Berkeleyn piirikunta (Länsi-Virginia)

Berkeleyn piirikunta () on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 122 076 vuonna 2020. Piirikunnan hallintokeskus on Martinstownin kaupunki. Piirikunta on perustettu vuonna 1772. == Väestö == Vuonna 2020 Berkeleyn piirikunnan 122 076 asukkaasta valkoisia oli 87,7 %, mustia 7,9 %, aasialaisia 1,1 % ja alkuperäisasukkaita 0,3 %. Vuonna 2019 4,8 % asukkaista puhui kotonaan jotain muuta kieltä kuin englantia ja 3,8 % asukkaista oli syntynyt ulkomailla. == Lähteet == == Aiheesta muualla == Luokka:Länsi-Virginian piirikunnat
Morganin piirikunta (Länsi-Virginia)

Morganin piirikunta () on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 17 063 vuonna 2020. Piirikunnan hallintokeskus on Berkeley Springsin kunta. Piirikunta on perustettu vuonna 1820. == Väestö == Vuonna 2020 Morganin piirikunnan 17 063 asukkaasta valkoisia oli 96,5 %, mustia 0,9 %, aasialaisia 0,4 % ja alkuperäisasukkaita 0,4 %. Vuonna 2019 1,3 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla. == Lähteet == == Aiheesta muualla == Luokka:Länsi-Virginian piirikunnat
Jon Lilletun

Jon Lilletun (23. lokakuuta 1945 Vossestrand – 21. elokuuta 2006) oli norjalainen kristillisen kansanpuolueen poliitikko. Hän istui suurkäräjillä vuodesta 1989 kuolemaansa saakka vuonna 2006 ja toimi Norjan opetus-, kirkko- ja tutkimusministerinä vuosina 1997–2000. Hän vaikutti 1990-luvulla puolueen 2. varapuheenjohtajana merkittävästi siihen, että kristillinen kansanpuolue muuttui liberaalimmaksi ja avoimemmaksi muillekin kuin uskovaisille äänestäjille. Vuonna 2004 Valgerd Svarstad Hauglandin luovuttua puolueen puheenjohtajuudesta Lilletunia pidettiin vahvimpana ehdokkaana tämän seuraajaksi, mutta hän kieltäytyi. Lilletun kuoli syöpään vuonna 2006. ==Lähteet== ==Aiheesta muualla== * Jon Lilletun Norjan suurkäräjien verkkosivuilla Luokka:Norjan opetusministerit Luokka:Vuonna 1945 syntyneet Luokka:Vuonna 2006 kuolleet
Dongfang meiren

Dongfang meiren () on taiwanilainen oolong-tee. Kertoman mukaan teelaatu sai alkunsa 1930-luvulla, kun teenviljelijä palasi pellolleen matkalta palattuaan ja huomasi, että tuholaiset olivat syöneet suurimman osan teestä. Tästä huolimatta viljelijä päätti korjata sadon ja huomasi, että teen aromi oli poikkeuksellisen hyvä. Paikallinen kauppias ihastui myös teehen ja tarjoutui maksamaan siitä tuplahinnan. Teellä on useita nimiä. Tarinan mukaan kun teen keksinyt viljelijä kertoi myöhemmin muille kyläläisille saaneensa tuplahinnan teestä, nämä pitivät kertomusta kerskailuna, minkä vuoksi teestä käytetään hakka-kiinaksi nimeä 椪風茶 (phong-fûng chhà, kirjaimellisesti: 'kerskailutee'). Muita nimiä ovat valkokärkinen oolong ja samppanja-oolong. Dongfang meiren -teetä valmistetaan hieman eri tavalla kuin muita oolong-laatuja: ensinnäkin veden lämpötila on selkeästi viileämpi (80–85 °C) ja toiseksi lehtiä haudutetaan pidempään. Muiden oolong-teelaatujen tavoin lehtiä voidaan käyttää uudelleen useampaan kertaan. == Lähteet == Luokka:Oolong-tee Luokka:Taiwanilainen keittiö
Ivan Bakanov

Ivan Hennadijovytš Bakanov (; s. 2. toukokuuta 1975) on ukrainalainen poliitikko, joka toimi Ukrainan turvallisuuspalvelun johtajana vuosina 2019–2022. Hän on aiemmin toiminut Kansan palvelija -puolueen puheenjohtajana vuosina 2017–2019. Bakanov on Ukrainan presidentin Volodymyr Zelenskyin lapsuudenystävä, ja he työskentelivät yhdessä Kvartal 95 -tuotantoyhtiössä. Bakanov nimitettiin turvallisuuspalvelun varajohtajaksi toukokuussa 2019; edellinen johtaja Vasyl Hrytsak jäi samalla virkavapaalle, ja Bakanov toimi virkaatekevänä johtajana. Hänet ylennettiin luutnantiksi, jotta hän saisi pääsyn salaiseksi luokiteltuun tietoon. Hänet nimitettiin turvallisuuspalvelun johtaksi elokuussa 2019. Bakanov katosi Kiovasta 24. helmikuuta 2022 Venäjän hyökkäyksen alettua, eikä häneen saatu yhteyttä ainakaan kolmeen päivään. Zelenskyi erotti Bakanovin 17. heinäkuuta 2022. == Lähteet == Luokka:Vuonna 1975 syntyneet Luokka:Elävät henkilöt Luokka:Ukrainalaiset poliitikot
Yrjönnauha

Yrjönnauha () on venäläisen Pyhän Yrjön ritarikunnan ristin nauha, josta on Venäjällä 2000-luvulla tullut tärkeä kansallinen symboli. Nauha on peräisin Katariina II:n perustaman Pyhän Yrjön ritarikunnan tunnuksista. Sisällissodan aikana sitä käyttivät valkoiset ja toisen maailmansodan aikana Andrei Vlasovin kollaboraattorit ja Donin ja Kubanin kasakat, jotka taistelivat natsi-Saksan puolella. Neuvostoliitto otti nauhan käyttöön Kunnian mitalissa 1943 ja myöhemmässä kunniamerkissä "Voitto Saksasta suuressa isänmaallisessa sodassa 1941-1945". File:Order of St. George, 4th class RF.jpg | Pyhän Yrjön risti, 4. luokka File:Order of Glory 3rd class.jpg | Kunnian mitali, 1943 File:WW2 Victory USSR OBVERSE.jpg | mitali "Voitto Saksasta suuressa isänmaallisessa sodassa", 1945 Voitonpäivänä 9. toukokuuta niillä juhlistetaan toisen maailmansodan loppumista ja voittoa Natsi-Saksasta. Voitonpäivästä kehittyi 2000-luvulla maan tärkein juhlapäivä ja yrjönnauhasta Venäjän sotilasylpeyden tunnus ja yksi maan tärkeimmistä symboleista. 2014 alkaneessa Ukrainan sodassa venäläismieliset separatistit ottivat sen yhdeksi tunnuksistaan. Kriisi nosti yrjönnauhan merkitystä entisestään ja sen käyttö myös arkisemmissa yhteyksissä lisääntyi räjähdysmäisesti. Voitonpäivän alla 2014 14 000 vapaaehtoista nuorta jakoi yksin Moskovassa neljä miljoonaa ilmaista yrjönnauhaa. Nauhoilla on koristeltu katukuvaa, auton antenneja ja mainostettu kaupallisia tuotteita. Ukrainalainen pilkkanimi nauhan kantajille on "koloradot" viitaten musta-oranssiraitaiseen coloradonkuoriaiseen, joka levisi 1950-luvulla Yhdysvalloista Neuvostoliittoon. Vuonna 2017 Ukraina teki yrjönnauhan julkisesta käytöstä osin rangaistavaa. Kielto ei koskenut muun muassa sotaveteraaneja. Tiedosto:2018 Moscow Victory Day Parade 03.jpg|Venäjän presidentti Vladimir Putin ja Israelin pääministeri Benjamin Netanjahu Moskovan voitonpäivän paraatissa 2018. Tiedosto:RIAN archive 389237 St. George Ribbon project gets underway in Moscow.jpg|Yrjönnauhakampanja 2009. Tiedosto:Georgievskaya lentochka.jpg|Yrjönnauha moskovalaisen auton antennissa. Tiedosto:2015-05-09. День Победы в Донецке 182.jpg|Ukrainanvenäläisiä Donetskissa voitonpäivänä 2015. ==Lähteet== Luokka:Kansallissymbolit Luokka:Venäläinen kulttuuri
Windows Installer

Windows Installer on Microsoft asennusohjelmien ja konfiguroinnin työkalu. Windows Installer toimii käyttöjärjestelmän palveluna, joka asentaa MSI- paketteja (.msi). Windows Installer on julkaistu erikseen ladattavana versiona vanhemmille käyttöjärjestelmäversioille, joissa sitä ei tullut mukana. Uudemmissa käyttöjärjestelmäversioissa on mukana Windows Installer 2.0 tai uudempi. == Lähteet == Luokka:Microsoft Luokka:Asennusohjelmat
Oleksandr Kornijenko

Oleksandr Serhijovytš Kornijenko (; s. 12. toukokuuta 1984) on ukrainalainen poliitikko, joka on toiminut Verh’ovna Radan 1. varapuhemiehenä lokakuusta 2021 lähtien. Vuosina 2019–2021 hän toimi Kansan palvelija -puolueen puheenjohtajana. Kornijenko opiskeli Kiovan polyteknisessä instituutissa ja Wiesbadenin psykoterapia-akatemiassa Saksassa. Hän on työskennellyt journalistina, rockyhtye Kryh’itka Tsah’esin managerina sekä nuorisojärjestöjen puheenjohtajana. Vuosina 2010–2019 hän toimi bisnesvalmentajana ja kehityskonsulttina. Vuoden 2015 paikallisvaalien aikana hän toimi Mykolajivin pormestariksi valitun Oma apu -puolueen Oleksandr Senkevytšin kampanjan taustajoukoissa. Vuoden 2019 presidentinvaalissa Kornijenko oli presidentiksi valitun Volodymyr Zelenskyin kampanjatiimissä. Saman vuoden parlamenttivaaleissa hänet valittiin Verh’ovna Radaan Kansan palvelija -puolueen maanlaajuisen listan seitsemäntenä. Marraskuussa 2019 hänet valittiin puolueen puheenjohtajaksi. Lokakuussa 2021 Kornijenko valittiin Verh’ovna Radan 1. varapuhemieheksi 256 äänellä. Hänen seuraajakseen Kansan palvelija -puolueen puheenjohtajana valittiin marraskuussa 2021 Olena Šuljak. == Lähteet == Luokka:Ukrainalaiset poliitikot Luokka:Vuonna 1984 syntyneet Luokka:Elävät henkilöt
Artem Datsyšyn

Artem Viktorovytš Datsyšyn (; 26. tammikuuta 1979 H’erson – 17. maaliskuuta 2022 Kiova) oli ukrainalainen balettitanssija. Datsyšyn valmistui vuonna 1997 Kiovan koreografisesta valtionkoulusta Valeri Parsegovin luokalta. Hän sai vuonna 1996 kolmannen palkinnon kansainvälisessä Serge Lifar -kilpailussa ja vuonna 1998 hopeaa Budapestin kansainvälisessä Rudolf Nurejev -kilpailussa. Vuonna 1997 Datsyšyn pääsi Kiovan kansallisoopperan esiintyjäksi. Hän esiintyi siellä päärooleissa muiden muassa Pjotr Tšaikovskin baleteissa Joutsenlampi, Pähkinänsärkijä ja Prinsessa Ruusunen sekä Adolphe Adamin baletissa Giselle, Ludwig Minkusin baletissa La Bayadère ja Sergei Prokofjevin baletissa Romeo ja Julia. Kansainvälisesti Datsyšyn teki esiintymisiä Saksassa, Japanissa, Itävallassa, Sveitsissä, Libanonissa, Italiassa, Espanjassa, Ranskassa, Kanadassa, Yhdysvalloissa ja Portugalissa. Datsyšyn haavoittui 26. helmikuuta 2022 vakavasti Venäjän hyökkäyksessä Ukrainaan ja kuoli viikkoja myöhemmin sairaalassa. == Lähteet == Luokka:Ukrainalaiset balettitanssijat Luokka:Vuonna 1979 syntyneet Luokka:Vuonna 2022 kuolleet
Kalibr

Kalibr viittaa joukkoon venäläisiä ohjuksia, josta on eri versioita. 3M-54 Kalibr/Klub () on lyhyen etäisyyden laivasta ja sukellusveneestä laukaistava meritorjuntaohjus. Ohjuksen kantama on 220-300 kilometriä ja taistelukärki voi painaa . Ohjus on ollut käytössä vuodesta 1987. Klub viittaa vientiversioon, jossa on lyhyempi kantama. 3M-14 Kalibr tai Biryuza () on maahyökkäykseen tarkoitettu risteilyohjus. Ohjuksen kantamaksi on arvioitu 1 500-2 500 kilometriä. Ohjuksen taistelukärki voi painaa . Ohjus laukaistaan mereltä ja se on ollut Venäjän laivaston käytössä vuodesta 2014. == Käyttäjämaat == * * * * * * == Lähteet == Luokka:Venäläiset ohjukset